AIŠKINAMASIS RAŠTAS

Dėl bešeimininkio turto perėmimo Molėtų rajono savivaldybės nuosavybėn

1. Parengto tarybos sprendimo projekto tikslai ir uždaviniai:

Parengto sprendimo projekto tikslas - perimti Molėtų rajono savivaldybės nuosavybėn Molėtų r. sav., Inturkės sen., Gališkių k. esantį bešeimininkį nekilnojamąjį turtą:

1.1. veršidę I su malūnu ir svarstyklėmis (koordinatės X 6118747 Y 597598), kurios vertė 3913 (trys tūkstančiai devyni šimtai trylika) Eur;

1.2. veršidę II ( X 6118628 Y 597611), kurios vertė 6 445 (šeši tūkstančiai keturi šimtai keturiasdešimt penki) Eur.

2. Siūlomos teisinio reguliavimo nuostatos:

Tarybos sprendimu perimamas teismo sprendimu pripažintas bešeimininkiu nekilnojamas turtas.

3. Laukiami rezultatai:

Nekilnojamas turtas bus apskaitytas Savivaldybės turto apskaitoje.

4. Lėšų poreikis ir jų šaltiniai:

Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai.

5.1. Molėtų rajono savivaldybės administracija 2021 m. kreipėsi į teismą, prašydama pripažinti bešeimininkiu turtu ir perduoti Molėtų rajono savivaldybės nuosavybėn veršidę I su malūnu ir svarstyklėmis ir veršidę II, esančias Molėtų r. sav., Inturkės sen., Gališkių k.

5.2. Utenos apylinkės teismo 2021 m. spalio 12 d. sprendimu civilinėje byloje Nr. e2YT-3185-732/2021 statiniai buvo perduoti Molėtų rajono savivaldybės nuosavybėn.

5.3. Fiziškai pažeisti statiniai perimami Molėtų rajono savivaldybės nuosavybėn, siekiant juos likviduoti.